ผวา! สธ.อังกฤษ แถลงพบ “โควิดสายพันธุ์ไทย” ติดเชื้อแล้ว 109 คน
ผวา! สธ.อังกฤษ แถลงพบ “โควิดสายพันธุ์ใหม่” จากผู้เดินทางจากอียิปต์มาไทย คาดอาจเป็น “โควิดสายพันธุ์ไทย” โดยอยู่ระหว่างการสอบสวนโรค ยังไม่พบอาการรุนแรง เผยประชาชนอังกฤษติดเชื้อแล้ว 109 คน 
ผวา! สธ.อังกฤษ แถลงพบ “โควิดสายพันธุ์ใหม่” คาดอาจเป็น “โควิดสายพันธุ์ไทย” โดยอยู่ระหว่างการสอบสวนโรค เผยประชาชนอังกฤษติดเชื้อแล้ว 109 คน 
28 พ.ค. 2564

สำนักงานสาธารณสุขของอังกฤษ (Public Health England – PHE) แถลงเมื่อ 27 พ.ค. ว่า พบเชื้อโควิดกลายพันธุ์ ชนิดใหม่ที่มาจากประเทศไทยในอังกฤษ เมื่อวันที่ 24 พ.ค.2564 โดยตั้งชื่อให้ว่า VUI-21MAY-02 (C.36.3) ซึ่งอาจเป็น โควิด-19 สายพันธุ์ไทย
โดย VUI เป็นตัวย่อของศัพท์ทางวิชาการว่า Variant Under Investigation หรือ สายพันธุ์ที่ยังอยู่ระหว่างการสอบสวน โดยเชื่อว่าเป็นสายพันธุ์ที่เข้ามาจากต่างประเทศ และพบในประชาชนในอังกฤษแล้ว 109 ราย
ทั้งนี้สำนักงานสาธารณสุขของอังกฤษ บอกว่า สายพันธุ์ C.36.3 นี้ ถูกพบครั้งแรกในประเทศไทยในผู้เดินทางมาจากอียิปต์
อย่างไรก็ตามขณะนี้ในเบื้อต้นยังไม่มีรายงานว่า โควิด-19 สายพันธุ์ไทยจะทำให้เกิดอาการรุนแรงขึ้นหรือทำให้วัคซีนที่ฉีดให้กับประชาชนในเวลานี้มีประสิทธิภาพลดลง โดยเวลานี้ พีเอชอี กำลังทำการทดสอบในห้องแล็บเพื่อทำความเข้าใจผลกระทบจากการกลายพันธุ์และพฤติกรรมของไวรัส